གེ་སར་སྒྲུང་གཏེར་བ་ཨོ་རྒྱན་བསྟན་འཛིན་གྲགས་པ་ནི་སྤྱི་ལོལོའི་ཟླབར་མགོ་ལོག་གཅིག་སྒྲིལ་རྫོང་གཉན་པོ་གཡུ་རྩེའི་ཉེ་འདབས་སུ་མགོ་སེར་ལག་པ་ཚང་གི་རུས་རྒྱུད་དུ་སྐྱེས།སྐུ་ན་གཞོན་པའི་སྐབས་སུ་སློབ་གྲྭའི་སྒོ་ཐེམ་རིམ་བསྒྲོད་མ་ཐུབ་ཅིང་ནང་ཆོས་དང་དམངས་ཁྲོད་རིག་གནས་ལ་བག་ཆགས་ཅུང་ཙམ་བཞག།སྐབས་ཤིག་ནས་གླིང་དུས་ཀྱི་གླིང་དཔའ་ཐུལ་འབྲུ་སྲས་བྱང་རོང་བཙན་པོའི་སྐྱེ་རྒྱུད་དྲན་སྣང་སོགས་སྔོན་གྱི་བག་ཆགས་བཟང་པོ་སད་པས་གླིང་སྒྲུང་འབད་མེད་དུ་འབྲི་ཐུབ་པའི་སྐལ་བཟང་བྱུང་སྟེ་གླིང་སྒྲུང་ཁག་བརྒྱ་དང་བཅོ་བརྒྱད་ཀྱི་ཁ་བྱང་དང་བསྡུས་དོན་ཡིག་ཐོག་ཏུ་ཕབས།གླིང་སྒྲུང་སོགས་ཁོང་གི་གསུང་ཆོས་རྣམས་ཐོག་མར་བོད་བརྒྱུད་ནང་བསྟན་གྱི་མཐོ་རིམ་བླ་སྤྲུལ་བཅུ་ཕྲག་ལྷག་ལ་སྤྱན་བསྟར་ཕུལ་ནས་ཁོང་རྣམས་པས་གཏེར་སྟོན་དང་གཏེར་ཆོས་དག་མ་རེད་ཅེས་བཀའ་གནང་ཐོབ་ཚེ་གཟོད་དུས་དང་བསྟུན་ནས་གསང་རྒྱ་བཀྲོལ་བ་ནི་ཆོས་ཀྱི་ཕུ་ཐག་བླ་མའི་མདུན་ནས་བཅད་ཟེར་བ་དང་ཀུན་ནས་མཐུན།